Številka: 352-506/2012/67

Datum: 17. 7. 2024

Republika Slovenija, Ministrstvo za notranje zadeve, Štefanova ulica 2, Ljubljana, skladno z 52. in v zvezi z 68. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) ter skladno z 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA ODDAJO NEPREMIČNIN V BREZPLAČNO UPORABO PO METODI**

**NEPOSREDNE POGODBE**

**1**. **Osnovni podatki**

Organizator: Republika Slovenija, Ministrstvo za notranje zadeve, Štefanova ulica 2, 1000 Ljubljana.

Upravljavec nepremičnega premoženja: Republika Slovenija, Ministrstvo za notranje zadeve, Štefanova ulica 2, 1000 Ljubljana

# 2. Predmet oddaje v brezplačno uporabo

Deli nepremičnin s spodaj opredeljenimi ID znaki, ki v naravi predstavljajo stanovanja na različnih naslovih, in sicer:

|  |  |  |  |
| --- | --- | --- | --- |
| **NASLOV** | **KRAJ** | **ŠT. STAN. (GURS)** | **ID ZNAK** |
| KERSNIKOVA 32 A | CELJE | 19 | 1077-2-119 |
| NA GRAD 9 | IG | 5 | 1700-482-5 |

# 3. Pogoji za oddajo v brezplačno uporabo

Skladno z določbo prvega odstavka 68.člena ZSPDSLS-1 se lahko nepremično premoženje države, ki ga začasno ne potrebuje noben upravljavec ali uporabnik, da v brezplačno uporabo z neposredno pogodbo - osebam javnega prava za opravljanje javnih nalog.

Stanovanja, ki so predmet objavljene namere za oddajo v brezplačno uporabo, so v skladu s sklepom Vlade Republike Slovenije št. 35200-2/2012/7 z dne 14. 6. 2012 namenjena za izvajanje zakonsko predpisanih javnih nalog zagotavljanja najemnih stanovanj, v skladu z 148. členom Stanovanjskega zakona (SZ-1, Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO, 90/21, 18/23 – ZDU-1O in 77/23 – odl. US) in so namenjena brezplačni uporabi za oddajo v najem upravičencem za najem neprofitnih stanovanj v skladu s Pravilnikom o dodeljevanju neprofitnih stanovanj v najem (Uradni list RS, št. 14/04, 34/04, 62/06, 11/09, 81/11, 47/14, 153/21 in 62/23).

Upoštevajoč določbo 69. člena ZSPDSLS-1 se stanovanja oddajajo v brezplačno uporabo za obdobje 5 let.

Uporabnik, ki bo sklenil pogodbo o brezplačni uporabi nepremičnega premoženja, poravnava obratovalne stroške, stroške investicijskega in rednega vzdrževanja, stroške zavarovanja in druge stroške, za katere se bo dogovoril s pogodbo.

# 4. Pogoji in način oddaje ponudbe

Ponudnik mora najkasneje do 6. 8. 2024 do 15.00 ure elektronsko na naslov gp.mnz@gov.si oziroma s priporočeno pošiljko ali osebno na vložišče na naslov Ministrstva za notranje zadeve, Štefanova ulica 2, Ljubljana, z nazivom zadeve »ponudba v zadevi 352-506/2012 (NE ODPIRAJ!)« oddati:

1. izpolnjen, podpisan obrazec, ki je priloga 1 te objave,
2. morebitna dokazila.

Če je prijava poslana po navadni pošti, se šteje, da je pravočasna, če je oddana na pošto priporočeno in prispe na naslov organizatorja najkasneje do 6. 8. 2024 do 15.00 ure.

Ponudbe, predložene po izteku roka, bodo izločene iz postopka.

Odpiranje ponudb ne bo javno.

Stanovanja se predvidoma oddajajo v brezplačno uporabo za izvajanje javnih nalog oddaje stanovanj v najem upravičencem za najem neprofitnih stanovanj, v skladu z določbami Pravilnika o dodeljevanju neprofitnih stanovanj v najem. Prednost pri izbiri bo imel ponudnik, ki opravlja naloge iz področja oddaje neprofitnih stanovanj v najem.

Ponudniki bodo o rezultatih obveščeni na njihov elektronski naslov najkasneje 3 dni po zaključenem odpiranju ponudb.

# 5. Dodatna pojasnila

Ogledi stanovanj niso možni.

Ponudniki lahko postavijo vprašanja in zahteve za dodatna pojasnila glede izvedbe postopka naslovijo na Sektor za ravnanje s stvarnim premoženjem, tel: 01/428-51-40, elektronski naslov: srsp.mnz@gov.si

# 6. Sklenitev pogodbe

Pogodba bo sklenjena s tistim ponudnikom, ki bo izpolnjeval vse razpisne pogoje.

Pogodba mora biti z uspelim ponudnikom sklenjena v roku 15 dni po pozivu upravljavca za sklenitev pogodbe.

Vse morebitne stroške v zvezi s sklenitvijo pogodbe plača ponudnik.

Pogodba o oddaji v brezplačno uporabo se bo sklenila na način videno – oddano v brezplačno uporabo, zato morebitne reklamacije po sklenitvi pogodbe ne bodo upoštevane.

Upravljavec si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

 Nika Lošić Ošlak

 generalna direktorica

Priloga:

 - Priloga 1 - Obrazec ponudbe